text: Politi øver sig på demonstranter på Als
  11 oktober 2010 kl. 17.06
  To tirsdage i oktober holder Syd- og Sønderjyllands Politi øvelse med demonstranter på Als. Begge dage kan der være larmende demonstranter, udrykningskørsel og blokerede veje.
  Første øvelse holde i morgen kl. 12.30 Det foregår dels i Mommark og dels i Tandslet. Øvelsen slutter kl. ca. 16.
  
  Blokerede veje
  Politiet øver, hvordan de skal sættes ind ved bl.a. demonstrationer. Der laves også en (kontrolleret) afbrænding af en bil for at gøre øvelsen så realistisk som muligt. 
  Politiet oplyser, at der vil være høj musik og at veje kan blive blokeret. Hjemmeværnet sørger for trafik-regulering under øvelserne - og der vil være skilte med teksten "Politi afholder øvelse". 
  Øvelse nr. to holde tirsdag efter efterårsferien, den 26. oktober.
  